Uppsögn Áslaugar Thelmu Einarsdóttur , fyrrverandi forstöðumanns Orku Náttúrunnar , var réttmæt að mati innri endurskoðunar . Frá þessu er greint á vef Fréttablaðsins . Í tilkynningu frá Orkuveitu Reykjavíkur kemur fram að Áslaug Thelma hafi fengið skýringar á uppsögn sinni en frekari skýringum sem boðnar voru fram á fundi hafi verið hafnað . Ábending sé í skýrslu innri endurskoðun um að hún hefði átt að fá skriflegar skýringar þegar við uppsögn . Stjórn OR óskaði eftir því við innri endurskoðun Reykjavíkurborgar í september að gerð yrði úttekt á vinnustaðarmenningu og tilteknum starfsmannamálum innan fyrirtækisins . Málið má rekja til þess að Áslaug Thelma Einarsdóttir , fyrrverandi forstöðumaður einstaklingsmarkaðar hjá Orku náttúrunnar , skrifaði færslu á Facebook þar sem hún sagðist hafa verið rekin fyrir að kvarta undan hegðun Bjarna Más Júlíiussonar , þáverandi framkvæmdastjór ON . Bjarni Már var rekinn vegna óviðeigandi framkomu en ástæða uppsagnarinnar voru tölvupóstar sem Bjarni sendi kvenkyns undirmönnum sínum . Bjarni Bjarnason , forstjóri Orkuveitu Reykjavíkur , óskaði eftir því að stíga tímabundið til hliðar sem forstjóri OR á meðan mál Orkuveitunnar væru til skoðunnar og úttekt gerð á vinnustaðarmenningu fyrirtækisins . Helga Jónsdóttir tók þá tímabundið við starfi forstjóra . Auglýsing Vinnustaðamenning OR betri en gengur og gerist Samkvæmt niðurstöðum úttektarinnar er vinnustaðamenning hjá Orkuveitu Reykjavíkur og dótturfyrirtækjum betri en gengur og gerist á íslenskum vinnumarkaði . Þá kemur fram að uppsagnir þeirra Áslaugar Thelmu Einarsdóttur og Bjarna Más Júlíussonar hjá Orku náttúrunnar ( ON ) séu taldar réttmætar . Niðurstöðurnar staðfesta að svo er ekki . Við tökum ábendingarnar í skýrslunni alvarlega og munum vinna skipulega úr þeim . Áreitni og einelti eiga ekki að líðast , “ segir hún . Í úttektarteyminu voru Hallur Símonarson innri endurskoðandi Orkuveitu Reykjavíkur , Jenný Stefanía Jensdóttir verkefnastjóri í rannsóknarendurskoðun IER , Kristín Vilhjálmsdóttir skrifstofustjóri hjá IER , Svala Guðmundsdóttir dósent í mannauðsstjórnun við Viðskiptafræðideild Háskóla Íslands , Inga Björg Hjaltadóttir lögmaður hjá Attentus , Sigríður Þorgeirsdóttir lögfræðingur hjá Attentus og Félagsvísindastofnun Háskóla Íslands undir stjórn Guðbjargar Andreu Jónsdóttur forstöðumanns sem sá um könnun meðal starfsfólks og úrvinnslu . Í tilkynningu frá OR kemur fram að niðurstöður úttektarinnar séu í takti við þann mælanlega árangur sem náðst hefur í jafnréttismálum innan Orkuveitu Reykjavíkur . Tekist hafi að útrýma kynbundnum launamun innan OR og að fyrirtækið njóti jafnlaunavottunar Jafnréttisstofu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .